section_heading: Pjevački stil i nastupi na koncertima
paragraph_text: Osim po svojim vokalnim sposobnostima Dickinson je poznat i po svojim energičnim nastupima, koji ostaju dosljedni unatoč njegovoj dobi. Smatra da je sudjelovanje publike "srž Maidenova iskustva" i da je njegova uloga "smanjiti mjesto nastupa ... pretvoriti taj nogometni stadion u najmanji klub na svijetu". Kako bi to postigao, Dickinson stalno održava vizualni kontakt s članovima publike i potiče ih da se pridruže frazom "scream for me" ("vrištite za mene") (nakon čega dolazi naziv mjesta u kojem se održava nastup). Kritizira izvođače koji se ne povezuju sa svojim obožavateljima, a pogotovo one koji se "[skrivaju] iza pojačala" i služe blesimetrom jer "ljudi plaćaju puno novca, a oni se ne mogu sjetiti ni prokletih riječi".